የህዳሴ ግድብ በተቀመጠለት አቅጣጫ መሰረት እየተገነባ ነው
¬- ታላቁ የኢትዮጵያ ህዳሴ ኤሌክትሪክ ኃይል ማመንጫ ግድብ በተቀመጠለት አቅጣጫ መሰረት እየተገነባ እንደሆነ በስፍራው ጉብኝት ያደረጉ በኢትዮጵያ የሚገኙ የናይል ተፋሰስ የትብብር ጅማሮ አባል ሀገራት አምባሰደሮች ገለፁ፡፡አምባሰደሮቹ ስለ ግድቡ ግንባታ በአንዳንድ መገናኛ ብዙኃን የሚነገሩ ጉዳዮችም የተሳሳቱ መሆናቸውን ገልፀዋል፡፡የአባይ ወንዝ ተፈጥሮአዊ የፍሰት አቅጣጫ በጊዝያዊነት በማስቀየር ከዚያም ወደ ተፈጥሮአዊ ፍሰቱ እንዲቀላቀል በማደረግ የቀጠለው የታላቁ የኢትዮጵያ ህዳሴ ኤሌክትሪክ ሃይል ማመንጫ ግድብ የዋናው የኮንክሪት ግንባታ ቀጥሏል፡፡በኢትዮጵያ የሚገኙ የናይል ተፋሰስ ሀገራት የትብብር ጅማሮ አባል ሀገራት አምባሳደሮች እና ዲፕሎማቶች ግድቡ የደረሰበትን የግንባታ ደረጃ እና ወቅታዊ ሁኔታው በቦታው ተገኝተው ጎብኝተዋል፡፡በኢትዮጵያ የታንዛንያ አምባሳደር ጆራም ሙካማ ቢስዋሮ እና የኬንያ አምባሳደር ዶክተር ሞኒካ ጁማ የሚከተለውን ብለዋል፡፡“ማየት ማመን ነው አየንና አመንን አንደኛ በእውነትም ፕሮጀክቱ እውን እየሆነ ነው፡፡ በእቅዱ መሰረት እየተሰራ ነው፡፡ ሁለተኛ በአንዳንድ ሚድያዎች የሚሰጠው መረጃ የተሳሳተ መሆኑን አረጋግጠናል፡፡ የወንዙን አቅጣጫ የማስቀየርና የግንባታ ሂደቱ በወንዙ ፍሰት ላይ ምንም ያመጣወ ለውጥ የለም፡፡”“ይህ ለአከባብያችን፣ለኢትዮጵያ ብሎም ለመላው አፍሪካ ድል ነው፡፡ በአውነት ይህንን ፕሮጀክት ያሰቡ እና እውን እያደረጉ ያሉት ሰዎችን ማድነቅ እፈልጋለሁ፡፡”“ይሄ ግድብ የአፍሪካ የህዳሴ መንፈስን የያዘ ፕሮጀክት ነው፡፡ ስራውም በተቀላጠፈ መልኩ እየሄደ ነው፡፡ እናም  እንዳየነው  ውሃው አሁንም ወደ ታችኞቹ ተፋሰሰ ሀገራት እየፈሰሰ ነው፡፡ ለሜትሮች ብቻ ነው አቅጣጫው የቀየረው ይሄ በምንም መልኩ ሊያሳስብ የሚገባ ነገር አይደለም፡፡”በኢትዮጵያ የሱዳን አምባሳደር በበኩላቸው”ሱዳን ለዚህ ፐሮጀክት ሙሉ ድጋፍ አላት፡፡ ምክንያቱም ግድቡ ለአከባብያዊ በተለይ ደግሞ ለግብፅና ሱዳን ከፍተኛ ጥቅም እንዳለው ስለምናምን ነው፡፡ በፕሮጀክቱ ላይ ከፍተኛ ስራ መሰራቱም ተገነዝቤለሁ “ብለዋል፡፡በኢትዮጵያ የግብፅ አምባሳደር ሞሃመድ እድሪስ በበኩላቸው”ለኢትዮያውያን እህትና ወንድሞቼ መግለፅ የምፈልገው እኛ ግብፃውያን ከኢትዮጵያ ልማት ጎን መሆናችን ነው ፡፡ በጋራ ተጠቃሚነት ላይ ተመስርቶ የመጣን መንኛውንም ፕሮጀክት እንደግፋለን”ብለዋል፡፡በምስራቅ አፍሪካ እያደገ ያለውን የሀይል እጥረት በመፍታት ረገድ የህዳሴወ ግደብ ከፍተኛ አቅም ይሆናል  ያሉት ደግሞ በኢትዮጵያ የዩጋንዳ አምባሳደር ሙል ካቴንዴናቸው ፡፡“በአብዛኛው የአከባብያችን ሀገራት የሃይል ፍላጎት በ3 በመቶ በየወሩ እያደገ ነው፡፡ ለምሳሌ 200 ሜጋ ዋት የሚያመነጭ ግድብ ብትገነባ በየጊዜወ ግድብ ስትገነባ መኖር ነው፡፡ ይሄ ባለ 6 ሺ ሜጋ ዋት ግድብ ግን ለቀጣናው የሀይል ፍላጎት ትልቅ እፎይታን ነው ይዞ የሚመጣው፡፡”